Yhdysvaltain avoin tennisturnaus 2012

Vuoden 2012 Yhdysvaltain avoin tennisturnaus pelattiin 27. elokuuta – 10. syyskuuta 2012 Queensissä, New Yorkissa. Se oli kaikkiaan 132. Yhdysvaltain avoin tennisturnaus ja vuoden neljäs Grand Slam -turnaus. Alun perin turnauksen piti päättyä sunnuntaina 9. syyskuuta, mutta miesten kaksinpeli jouduttiin jälleen siirtämään maanantaille.

Kaksinpelien puolustavat mestarit olivat miehissä Serbian Novak Đoković ja naisissa Australian Samantha Stosur. Nelinpelien puolustavat mestarit olivat miehissä Itävallan Jürgen Melzer ja Saksan Philipp Petzschner sekä naisissa Yhdysvaltain Liezel Huber ja Lisa Raymond. Sekanelinpelin puolustava mestaripari oli Yhdysvaltain Melanie Oudin ja Jack Sock.

Naisten kaksinpelin mestaruuden voitti Yhdysvaltain Serena Williams. Miesten kaksinpelin voitti Britannian Andy Murray, joka saavutti ensimmäisen Grand Slam -turnausvoittonsa voitettuaan lähes viisi tuntia kestäneessä loppuottelussa Novak Đokovićin. Ottelu päättyi Murrayn voittolukemiin 7–6(10), 7–5, 2–6, 3–6, 6–2.

Poisjäännit 
Naisten puolella turnauksesta jäivät loukkaantumisten takia pois Svetlana Kuznetsova, Kaia Kanepi ja Flavia Pennetta. Myös virustaudista kärsivä Vera Zvonarjova joutui jäämään pois turnauksesta. Miehissä nimekkäin poisjäänti oli maailmanlistan kolmosen, Rafael Nadalin poisjäänti. Polvivammoista kärsivä Nadal pelasi viimeksi Wimbledonissa.

Tapahtumia 
Belgialaisen Kim Clijstersin ura päättyi tähän turnaukseen. Kaksinpelissä hän putosi jatkosta toisella kierroksella hävittyään Laura Robsonille. Yhdysvaltalainen Andy Roddick ilmoitti 30-vuotissyntymäpäivänään 30. elokuuta 2012 lopettavansa uransa turnauksen jälkeen. Hänen viimeiseksi ottelukseen jäi neljännen kierroksen tappio Juan Martín del Potroa vastaan. Sveitsiläinen Roger Federer hävisi yllättäen puolivälierissä Tomáš Berdychille neljässä erässä. Tämä oli ensimmäinen kerta vuoden 2003 jälkeen, kun Federer ei päässyt Yhdysvaltain avoimissa välieriin. Super Saturday -päivä oli sateinen, ja naisten kaksinpeli jouduttiin siirtämään sunnuntaille. Välieränsä voittanut britti Andy Murray totesi olosuhteiden olleen vaikeimmat missä hän on koskaan pelannut. Miesten toinen välierä, serbialaisen Novak Đokovićin ja espanjalaisen David Ferrerin välillä jouduttiin keskeyttämään ensimmäisessä erässä Ferrerin johtaessa 5–2, kun alueelle annettiin tornadovaroitus. Turnauksen johto kertoi että pelaajat ja katsojat täytyy evakuoida. Ottelu pelattiin loppuun seuraavana päivänä, ja loppuottelu siirtyi jo viidentenä vuonna peräkkäin maanantaille.

Sijoitetut pelaajat

Miesten kaksinpeli 
 Roger Federer (puolivälierät, hävisi Tomáš Berdychille)
 Novak Đoković (loppuottelu, hävisi Andy Murraylle)
 Andy Murray (mestari)
 David Ferrer (välierät, hävisi Novak Đokovićille)
 Jo-Wilfried Tsonga (2. kierros, hävisi Martin Kližanille)
 Tomáš Berdych (välierät, hävisi Andy Murraylle) Juan Martín del Potro (puolivälierät, hävisi Novak Đokovićille) Janko Tipsarević (puolivälierät, hävisi David Ferrerille) John Isner (3. kierros, hävisi Philipp Kohlschreiberille) Juan Mónaco (1. kierros, hävisi Guillermo García-Lópezille) Nicolás Almagro (4. kierros, hävisi Tomáš Berdychille) Marin Čilić (puolivälierät, hävisi Andy Murraylle) Richard Gasquet (4. kierros, hävisi David Ferrerille) Aleksandr Dolgopolov (3. kierros, hävisi Stanislas Wawrinkalle) Milos Raonic (4. kierros, hävisi Andy Murraylle) Gilles Simon (3. kierros, hävisi Mardy Fishille) Kei Nishikori (3. kierros, hävisi Marin Čilićille) Stanislas Wawrinka (4. kierros, hävisi Novak Đokovićille) Philipp Kohlschreiber (4. kierros, hävisi Janko Tipsarevićille) Andy Roddick (4. kierros, hävisi Juan Martín del Potrolle) Tommy Haas (1. kierros, hävisi Ernests Gulbisille) Florian Mayer (1. kierros, hävisi Jack Sockille) Mardy Fish (4. kierros, hävisi Roger Federerille) Marcel Granollers (2. kierros, hävisi James Blakelle) Fernando Verdasco (3. kierros, hävisi Roger Federerille) Andreas Seppi (1. kierros, hävisi Tommy Robredolle) Sam Querrey (3. kierros, hävisi Tomáš Berdychille) Mihail Južnyi (1. kierros, hävisi Gilles Müllerille) Viktor Troicki (1. kierros, hävisi Cedrik-Marcel Stebelle) Feliciano López (3. kierros, hävisi Andy Murraylle) Julien Benneteau (3. kierros, hävisi Novak Đokovićille) Jérémy Chardy (3. kierros, hävisi Martin Kližanille) Naisten kaksinpeli 
 Viktoryja Azarenka (loppuottelu, hävisi Serena Williamsille) Agnieszka Radwańska (4. kierros, hävisi Roberta Vincille) Marija Šarapova (välierät, hävisi Viktoryja Azarenkalle) Serena Williams (mestari)
 Petra Kvitová (4. kierros, hävisi Marion Bartolille) Angelique Kerber (4. kierros, hävisi Sara Erranille) Samantha Stosur (puolivälierät, hävisi Viktoryja Azarenkalle) Li Na (3. kierros, hävisi Laura Robsonille) Caroline Wozniacki (1. kierros, hävisi Irina-Camelia Begulle) Sara Errani (välierät, hävisi Serena Williamsille) Marion Bartoli (puolivälierät, hävisi Marija Šarapovalle) Ana Ivanović (puolivälierät, hävisi Serena Williamsille) Dominika Cibulková (3. kierros, hävisi Roberta Vincille) Marija Kirilenko (3. kierros, hävisi Andrea Hlaváčkoválle) Lucie Šafářová (3. kierros, hävisi Nadja Petrovalle) Sabine Lisicki (1. kierros, hävisi Sorana Cîrstealle) Anastasija Pavljutšenkova (2. kierros, hävisi Kristina Mladenovicille) Julia Görges (1. kierros, hävisi Kristýna Plíškoválle) Nadja Petrova (4. kierros, hävisi Marija Šarapovalle) Roberta Vinci (puolivälierät, hävisi Sara Erranille) Christina McHale (1. kierros, hävisi Kiki Bertensille) Francesca Schiavone (1. kierros, hävisi Sloane Stephensille) Kim Clijsters (1. kierros, hävisi Laura Robsonille) Klára Zakopalová (1. kierros, hävisi Andrea Hlaváčkoválle) Yanina Wickmayer (2. kierros, hävisi Pauline Parmentierille) Monica Niculescu (1. kierros, hävisi Ayumi Moritalle) Anabel Medina Garrigues (1. kierros, hävisi Lucie Hradeckálle) Zheng Jie (3. kierros, hävisi Viktoryja Azarenkalle) Tamira Paszek (1. kierros, hävisi Voljga Gavartsovalle) Jelena Janković (3. kierros, hävisi Agnieszka Radwańskalle) Varvara Lepchenko (3. kierros, hävisi Samantha Stosurille) Peng Shuai (1. kierros, hävisi Jelena Vesninalle)''

Lähteet

Aiheesta muualla 

 Viralliset sivut